የህገ መንግስት ትርጉም የተጠየቀበት የነ አቶ መላኩ ፈንታ መዝገብ ፌዴሬሽን ም/ቤት ውሳኔ እስዲሰጥበት ቀጠሮ ተያዘ
– የፌዴራሉ ከፍተኛ ፍርድ ቤት 15ኛ ወንጀል ችሎት በሙስና ወንጀል ተጠርጥረው ክስ የተመሰረተባቸው የእነ አቶ መላኩ ፈንታን ጉዳይ በየትኛው ፍርድ ቤት ይታይ ለሚለው ጥያቄ የፌዴሬሽን ምክር ቤት ውሳኔውን ታህሳስ 22 ቀን 2006 እንዲያቀርብ ትዕዛዝ ሰጠ፡፡ችሎቱ ባለፈው ህዳር 11 ቀን 2006 የፌዴሬሽን ምክር ቤት በጉዳዩ ላይ እንዲወስን ባቀረበው ጥያቄ መሰረት የሕገ-መንግሥት አጣሪ ጉባኤ ጉዳዩን ከተመለከተ በኋላ ለመጨረሻ ውሳኔ ለፌዴሬሽን ምክር ቤት ማቅረቡን ለፍርድ ቤቱ ህዳር 23 ቀን 2006  በላከው ደብዳቤ ማሳወቁን ችሎቱ አስታውቋል፡፡በሕገ-መንግሥቱ አንቀጽ 83 መሰረትም የፌዴሬሽን ምክር ቤት በ30 ቀን ውስጥ በጉዳዩ ላይ ተወያቶ ምላሽ እንደሚሰጥ በችሎቱ ላይ ተብራርቷል፡፡የፌዴሬሽን ምክር ቤት የሕገ-መንግሥቱን አንቀጽ 83 መሰረት በማድረግ ውሳኔውን ለታህሳስ 22 ቀን 2006  እንዲያቀርብ ችሎቱ  ትዕዛዝ ሰጥቷል፡፡የፌዴሬሽን ምክር ቤት በሕገ-መንግሥቱ በተሰጠው ሥልጣን መሰረት ተከሳሾች በእስር ላይ እንደሚገኙ ከግንዛቤ በማስገባት ውሳኔውን በቶሎ እንዲልክ ችሎቱ ጠይቋል፡፡